CELEX: 51996PC0285
Language: da
Date: 1996-06-18
Title: Forslag til RÅDETS FORORDNING (EF) om fravigelse af forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår jordudtagningsforpligtelsen for produktionsåret 1997/98

Avis juridique important

|

51996PC0285

Forslag til RÅDETS FORORDNING (EF) om fravigelse af forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår jordudtagningsforpligtelsen for produktionsåret 1997/98  /* KOM/96/0285 ENDEL - CNS 96/0162 */  

EF-Tidende nr. C 216 af 26/07/1996 s. 0015

Forslag til Rådets forordning (EF) om fravigelse af forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår jordudtagningsforpligtelsen for produktionsåret 1997/98 (96/C 216/10) KOM(96) 285 endelig udg. - 96/0162(CNS) (Forelagt af Kommissionen den 20. juni 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 42 og 43,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Ifølge den støtteordning for producenter af visse markafgrøder, der blev indført ved forordning (EØF) nr. 1765/92 (1), skal producenterne, hvis de ønsker at modtage godtgørelser under den generelle ordning, udtage en forud fastsat procentdel af deres arealer med markafgrøder; procentdelen bør justeres i forhold til udviklingen i produktionen og på markedet;siden ordningens indførelse er der genskabt en bedre ligevægt på kornmarkedet som følge af en faldende produktion og et stigende internt forbrug; denne situation har sammen med meget ringe lagre og meget hævede priser på verdensmarkedet også medført en betydelig nedgang i interventionslagrene og en betydelig prisstigning for korn i EF;de nuværende konjunkturer på kornmarkedet kan på kort sigt medføre en fare for Fællesskabets markedsandel på verdensmarkedet og for de resultater, der er opnået siden reformen af markafgrødesektoren, herunder en stigende anvendelse af korn til foderbrug; under disse omstændigheder bør der for den jordudtagning, der senest begynder den 15. januar 1997 for produktionsåret 1997/98, fastsættes en procentsats, som er lavere end den, der følger af de gældende bestemmelser;i tilfælde af overførsel af jordudtagningsforpligtelsen forhøjes basisjordudtagningssatsen på 18 % med 3 %; denne forhøjelse bør tilpasses for at opretholde et lignende forhold mellem basisjordudtagningssatsen og den forhøjelsesprocentsats, der skyldes en overførsel, som følge af nedsættelsen af basisjordudtagningssatsen -UDSTEDT FØLGENDE FORORDNING:Artikel 1 For produktionsåret 1997/98 og uanset artikel 7 i forordning (EØF) nr. 1765/92- fastsættes den i stk. 1 omhandlede jordudtagningsforpligtelse til 5 %- fastsættes den i stk. 7, andet led, omhandlede forhøjelse til 1 procentpoint.Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende.Den gælder udelukkende for jordudtagning i produktionsåret 1997/98.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 181 af 1. 7. 1992, s. 12. Forordningen er senest ændret ved forordning (EF) nr. . . ./96 (EFT nr. L . . .).